Karen

**Kareni** (da bismo ih razlikovali od došljaka zovemo ih punim imenom Vašar Karen, a doseljenike Vašen Karen, jer se Karen ne menja) su bili manje više kapio korpus rasa, sa planete Vašar. Manje više, zato što im je glava izgledala kao zastrašujuće Ljudska, kao staračka usahla lobanja opale kose, a i korporalni deo je izgledao malo čudnije od opšteg čelovjekolikog. Imali su... Neobično duge ruke.

## **Izgled i priroda**

Ova dugovečna, dugoruka (ruke su im išle skoro do zemlje) i širokoruka (mislim velikih šaka, ne dobrotvorna) rasa verovatno evoluirala od insekata jer osim dugih udova ... imala je i nalik na egzoskeleton zaštitni sloj na površini tela, mada se zna da su imali PLUS i kosti, koji su im praktično činili unutrašnje organe.... nedodirljivim. "Kosa" im je rasla samo na slepoočnicama. I na podlakticama. Glava im je, kao što sam rekao... Izgledala kao sasušena Ljudska lobanja, zna se da je bila lobanja, to jest kost, a verovatno je i tu postojala ta zadebljana koža... Mada, kako su bili rođeni za mačevaoce i imali nenormalno duge ruke, ne bi im ni trebala. Ni kaciga ni debela koža. Mogli su da brane i potiljak. "U glavi" su imali puno zuba (puno u poređenju sa Ljudima, i podosta velikih i šiljih). A imali su i naborano čelo. Boja te kože bila je od tamno crvene do crne boje, ali najčešće je to bila plava i ljubičasta.

## **Društvo**

Dugo dugo nisu znali da druge rase i planete i postoje (zato i NAVODNO nisu zapisivali ništa od svoje istorije), a kada su i upoznali druge rase, veoma agresivni, postali su još više ksenofobni. Međutim, oralni prenos je bio.... Tu i tamo ....pouzdan. Mada su malo, naravno, kao i svi drugi, preterivali. Pošto su tako bili... Tradicionalni i patrijarhalni, celokupnu vlast na Vašaru vodili su Starci. Demokratski izabrani, naravno.

Iako se samo tako činilo, Vašar nije bio demokratija. Već više neka vrsta ... Teokratije. Vođe jesu bile birane, ali to nisu bili samo najstariji i najmudriji, već su morali biti i... Verske vođe, a kao što znamo, Kareni su bili politeisti. Sa blagom naklonošću ka monolatriji. To je bio međukorak ka monoteizmu, nešto kao Jahve kod nas na Zemlji, kod Semita. Prelazak iz višebožačkog pandeizma u "JEDAN od njih je maaalo glavniji", poštuj i druge kao i do sad, za svaki slučaj ako grešimo da se ne ogrešimo, ali jedan od njih mora da bude ... Bog Otac (u početku nešto kao Zevs, pa tek onda malo glavniji kao Jahve, pa tek onda "nema drugog Boga do Allaha"). Te je ... Svih sedam nacija na koliko su se delili na Vašaru, morala da ima po nekoliko vladara, zavisi koliko su bogova poštovali. Iiii jednog glavnog, za glavnog "Jahvea".

I među sobom su se veoma poštovali. To što su bili podeljeni u sedam nacija, to njima nije značilo ništa. Samo mi nije jasno ... Zbog čega su trenirali da budu ratnici, ako među sobom nisu ratovali, a za druge nisu ni znali da postoje. Možda je i to nešto iz njihove nepisane istorije. Možda su istrebili neku drugu rasu na planeti, kao do-domoroce, ili kao došljaci. Ali .. zabadanje "noža u leđa" među sobom... To je za njih bila potpuna nepoznanica. Nisu uopšte ni imali taj koncept. Ni u rečniku. Zato kažem, kada su spoznali druge rase ... Postali su još veći ksenofobi, još veći agresivci. Još veći izolacionisti. Ako je neki Karen hteo da napusti planetu, morao je da dobije posebnu dozvolu od Saveta Staraca, i to od svih nacija.

## **Istorija**

Kada su se susreli sa ostalim rasama, onda su shvatili da je bolje da zapisuju svoju istoriju. Postali su izuzetno ... Nacionalno osvešćeni, kao što to inače biva, sa oralnog "guslanja" herojske (preterano lažne) do nacionalnog buđenja. Čak su i univerzitet osnovali. U gradu Timbe. Na kome je predavao znameni Kalt Neklajn, istoričar-arheolog/ali i profesionalni lovac na glave-mačevalac-kovač/religiolog-okultista, koji je u pećinama našao svete zaboravljene zapise o umalo zapostavljenom bogu Rata, Nišavi, koga je sledio tek mali broj nekih nebitnih mačevalaca (Anfaj'r), koji su istrebljeni. Ali je, na njihovu sreću (pošto oni kao i svi drugi Kareni tada nisu hteli da se bakću piskaranjem), među njima, divljim neukima, postojalo i par njih koji jesu. Piskarali. Bukvalno par njih. Dva Proroka kako su kasnije nazvani. Ali... Po tradiciji Karena, Religija je morala da ih ima tri! Što je navelo profesora da pomisli da je on predodređen (još kada je našao i neoštećen mač i kao stručni mačevalac naučio kako perfektno da ga koristi, za njega više nije bilo sumnje) da bude taj dugo traženi Treći Prorok. Brže bolje... Proglasio je sebe za novog Prvosveštenika, obnovio kult boga ratnika, i naravno, postao glavni među... Glavnima...Uvevši monoteizam umesto monolatrije. Nema više prvi među jednakima. Jedan je otac. Sveta i nacije. I svemira, ali, naravno, najviše voli Karene. Svoje objave daje preko usta Proroka, koji ih onda zapisuje u dve svete knjige - Judenski Spisi za Učenja (i vladanje (sobom)) i Tomovi Istine, za Zakone i Etička pitanja. Naziv za pratioce Juden religije bio je Nišavci. Po Bogu.

Od 2. NBJ kada je na Univerzitetu konsolidovao, to je postala zvanična religija. Za veoma kratko vreme dostigao je 2 miliona sledbenika, kao znameniti ratnik i lovac na glave, među agresivnim pratiocima ove agresivne religije koja je između ostalog propovedala hladnokrvno ubijanje nebitnih inoveraca. Čak i bilo kog stranca.